9. ΑΠΟΦΑΣΙΣ ΥΠΟΥΡΓΩΝ ΕΘΝΙΚΗΣ ΑΜΥΝΗΣ ΚΑΙ ΟΙΚΟΝΟΜΙΚΩΝ Αριθ. Φ. 750/55/289473 της 30 Δεκ. 1972 /11 Ιαν. 1973 (ΦΕΚ Β΄  16) Περί συστάσεως Παραρτημάτων Νοσηλευτικού Ιδρύματος Μετοχικού Ταμείου Στρατού εις τα Στρατιωτικά Νοσοκομεία Επαρχιών προς παροχήν εξωνοσοκομειακής περιθάλψεως. Λαβόντες υπ΄ όψιν: α)Τας διατάξεις του Α.Ν. 1137/46 «περί κυρώσεως και Κωδικοποιήσεως των διατάξεων των αφορωσών το Νοσηλευτικόν Ίδρυμα Μετοχικού Ταμείου Στρατού» και ειδικώτερον τας τοιαύτας της παρ. 3 του άρθρ. 1 του αυτού Νόμου, δι΄ ων προβλέπεται σύστασις Παραρτημάτων του Νοσηλευτικού Ιδρύματος Μετοχικού Ταμείου Στρατού εις τας Επαρχιακάς πόλεις της Ελλάδος. β)Την υπ΄ αριθ. 311/9/30.10.72 πράξιν του Διοικητικού Συμβουλίου του Νοσηλευτικού Ιδρύματος Μετοχικού Ταμείου Στρατού, δι΄ ης αποδέχεται την σύστασιν Παραρτημάτων του δι΄ εξωνοσοκομειακήν περίθαλψιν των δικαιουμένων νοσηλείας εν τω Ιδρύματι προσώπων, εις τα λειτουργούντα Στρατιωτικά Νοσοκομεία των κάτωθι πόλεων: 1)Αλεξανδρουπόλεως (216 Κιν. Χειρ. Νοσοκομείον Εκστρατείας). 2)Βεροίας (266 Ημικ. Στρατ. Νοσοκομείον Διακομιδ.). 3)Δράμας (218 Κιν. Χειρ. Νοσοκομείον Εκστρατείας). 4)Ιωαννίνων (406 Γενικόν Στρατιωτικόν Νοσοκομείον). 5)Κοζάνης (403 Γενικόν Στρατιωτικόν Νοσοκομείον). 6)Λαρίσης (404 Γενικόν Στρατιωτικόν Νοσοκομείον). 7)Πατρών (409 Γενικόν Στρατιωτικόν Νοσοκομείον). 8)Τριπόλεως (411 Γεν. Στρατιωτικόν Νοσοκομείον), και  9)Αθηνών (401 Γενικόν Στρατιωτικόν Νοσοκομείον Αθηνών, προσωρινώς και μέχρις αποκτήσεως ιδίων μέσων εις ΝΙΜΤΣ, δια παραπομπήν δικαιούχων αυτού εις Τμήμα Ραδιοϊσοτόπων και Κοβαλτοθεραπείας, αποφασίζομεν: 1.Η εξωνοσοκομειακή περίθαλψις των δικαιουμένων νοσηλείας εις Νοσηλευτικόν Ίδρυμα Μετοχικού Ταμείου Στρατού, δύναται να παρέχηται και εκ των ανωτέρω Στρατιωτικών Νοσοκομείων, δια προσωπικού και μέσων διατιθεμένων υπό τούτων. 2.Η προσφυγή των δικαιούχων εις τα Στρατιωτικά Νοσοκομεία είναι προαιρετική εν συνδυασμώ και προς τας ισχυούσας διατάξεις των Β.Δ. 665/62 και 79/64. 3.Η εξωνοσοκομειακή περίθαλψις περιλαμβάνει: α)Κλινικάς εξετάσεις παρ΄ ειδικών Στρατιωτικών Ιατρών εις τα Εξωτερικά Ιατρεία των Στρατιωτικών Νοσοκομείων, και  β)Ακτινολογικάς και Εργαστηριακάς εξετάσεις εις τα διατιθέμενα εργαστήρια τούτων. 4.Αι Κλινικαί εξετάσεις απάντων των δικαιούχων εκτελούνται άνευ δαπάνης τινός τούτων ή οικονομικής επιβαρύνσεως του Δημοσίου (Υπουργείου Κοινωνικών Υπηρεσιών ή Υπουργείου Εθνικής Αμύνης). 5.Αι Ακτινολογικαί και Εργαστηριακαί τοιαύται εκτελούνται: α)Εις τα μέλη οικογενείας δικαιούχων εν ενεργεία Στρατιωτικών, άνευ οικονομικής επιβαρύνσεως των ιδίων η του Υπουργείου Εθνικής Αμύνης/Αρχηγείου Στρατού. β)Εις δε τους ε.α. Αξιωματικούς και μέλη οικογενειών τούτων: 1)Άνευ συμμετοχής των ιδίων εις τας δαπάνας. 2)Δι΄ εισπράξεως εκ των Υπηρεσιών του Υπουργείου Κοινωνικών Υπηρεσιών υπέρ Νοσηλευτικού Ιδρύματος Μετοχικού Ταμείου Στρατού του βαρύνοντος το Δημόσιον ποσοστού και των εκάστοτε ισχυόντων τιμολογίων βάσει εγκεκριμένων εντολών βιβλιαρίου νοσηλείας των δικαιούχων. 6.Τ΄ ανωτέρω έσοδα περιέρχονται εις Νοσηλευτικόν Ίδρυμα Μετοχικού Ταμείου Στρατού μετ΄ αφαίρεσιν των δια την αιτίαν ταύτην δαπανών των Στρατιωτικών Νοσοκομείων. 7.Αι λεπτομέρειαι λειτουργίας, οργανώσεως και Διοικητικής Μερίμνης των εν λόγω Παραρτημάτων του Νοσηλευτικού Ιδρύματος Μετοχικού Ταμείου Στρατού, θέλουσι καθορισθή δια διαταγών του Αρχηγείου Στρατού. 8.Η ισχύς της παρούσης άρχεται από της δημοσιεύσεως δια της Εφημερίδος της Κυβερνήσεως. Δια του Ν.Δ. 363/1974 (τόμ. 34 σελ. 158,19) το χορηγούμενον μηνιαίον ειδικόν επίδομα υπό της παρ. 1 του άρθρ. 1 Ν.Δ. 85/1973 (τόμ.34 σελ. 158,13), χορηγείται από 1 Ιαν. 1974 και εις το αντίστοιχον υφ΄ οιανδήποτε σχέσιν υπηρετούν Ιδιωτικόν Ιατρικόν προσωπικόν του Νοσηλευτικού Ιδρύματος Μετοχικού Ταμείου Στρατού. (Αντί της σελ. 1530,01)  Σελ. 1530,01(α) Τεύχος 587-Σελ. 129 Νοσηλευτικό Ίδρυμα Μ.Τ.Σ. 36.Σ.β.9 